BOSNA I HERCEGOVINA
Federacija Bosne i Hercegovine
TUZLANSKI KANTON
JU MJEŠOVITA SREDNJA SAOBRAĆAJNA ŠKOLA TUZLA

Broj: 01- 1240/26
Datum: 03.07.2026.godine

Na osnovu člana 129. stav (1) i (2) Zakona o srednjem obrazovanju i odgoju („Službene novine TK“, broj: 10/20-prečišćen tekst, 11/20, 8/21, 11/21, 22/21, 5/22, 10/22, 11/22, 9/23,12/23, 5/25 i 18/25), Kriterija za utvrđivanje uslova na osnovu kojih se vrši izbor i imenovanje kandidata za direktora srednje škole čije je osnivač Skupština Tuzlanskog kantona („Službene novine TK“, broj:11/14, 15/21 i 29/22) i Odluke  Privremenog Školskog odbora o raspisivanju Konkursa za izbor i imenovanje direktora JU Mješovite srednje saobraćajne škole Tuzla broj: 01-1219-1/26 od 30.06.2026. godine, JU Mješovita srednja saobraćajna škola Tuzla raspisuje

K O N K U R S
za izbor i imenovanje direktora JU Mješovita srednja saobraćajna škola Tuzla

Raspisuje se Konkurs za izbor i imenovanje direktora JU Mješovite srednje saobraćajne škole Tuzla na mandatni period od 4 (četiri) godine.
Opis poslova
Direktor škole rukovodi školom i obavlja druge poslove u skladu sa Zakonom o srednjem 
obrazovanju i odgoju („Sl. novine TK“, br.10/20-prečišćen tekst, 11/20, 8/21, 11/21, 22/21,
5/22, 10/22, 11/22, 9/23, 12/23, 5/25 i 18/25) i drugim važećim propisima kojima su propisane nadležnosti direktora srednje škole koje imaju status javne ustanove, odnosno kojim je uređen sistem rukovođenja javnim ustanovama srednjeg obrazovanja na području Tuzlanskog kantona.
Opći uslovi
Kandidat za direktora škole mora ispunjavati sljedeće opće uslove:
a) da je državljanin Bosne i Hercegovine,
b) da je zdravstveno sposoban za obavljanje poslova direktora škole,
c) da se na njega ne odnosi član IX stav (1) Ustava BiH,
d) da nije osuđivan za krivično djelo,
e) da nije kažnjavan iz oblasti privrednog prestupa i da mu nije izrečena zaštitna mjera
zabrane vršenja poslova nastavnika, pedagoga ili direktora škole.
Posebni uslovi
Kandidat za direktora škole pored općih uslova mora ispunjavati i sljedeće posebne uslove:
a) da ispunjava uslove za nastavnika ili pedagoga u skladu sa nastavnim planom i
programom škole u kojoj konkuriše,
b) da posjeduje visoku stručnu spremu (VII stepen stručne spreme ili završen prvi
ciklus visokog obrazovanja u četverogodišnjem trajanju ili ekvivalent i stručno zvanje u
određenoj oblasti),
c) da ima najmanje 5 (pet) godina radnog iskustva na poslovima nastavnika ili
pedagoga osnovne ili srednje škole,
d) da se ističe organizacionim sposobnostima,
e) da ima položen stručni ispit za samostalan rad na poslovima nastavnika ili
pedagoga,
f) da ima program rada i razvoja škole za period na koji se imenuje direktor,
g) da nije član izvršnih organa političkih partija ,
h) da mu nije u posljednje tri godine, prije dana objavljivanja Konkursa, bio otkazan
ugovor o radu zbog disciplinske odgovornosti ili kojem je u istom periodu izrečena
disciplinska mjera otpusta iz državne službe,
i) da nije obavljao dužnost direktora škole dva puta u istoj školi u kojoj konkuriše za
direktora ,
j) da zbog svoje krivice nije bio razriješen dužnosti direktora neke od odgojno-
obrazovnih ustanova,
k) da nema direktan finansijski ili drugi lični interes u školi u kojoj se kandiduju koji
bi mogao dovesti do sukoba interesa sa njegovom dužnošću direktora .

Smetnje za imenovanje
(1) Za direktora škole ne može biti imenovano lice kod kojeg postoje smetnje za imenovanje
propisane članom 128. Zakona o srednjem obrazovanju i odgoju („Sl. novine TK“, br. 10/20-
prečišćen tekst, 11/20 i 8/21), odnosno lice:
a) koje je pravosnažno osuđivano za krivično djelo koje ga po članu 105. stav (1) istog
zakona čini nepodobnim za rad sa djecom,
b) na koje se odnosi član IX (1) Ustava Bosne i Hercegovine,
c) koje je član izvršnih organa političkih partija,
d) koje ima direktan finansijski ili drugi lični interes u školi u kojoj se kandiduje koji
bi mogao dovesti do sukoba interesa sa njegovom dužnošću direktora,
e) kojem je u posljednje tri godine prije dana objavljivanja konkursa bio otkazan
ugovor o radu zbog disciplinske odgovornosti ili kojem je u istom periodu izrečena
disciplinska mjera otpusta iz državne službe,
f) koje je pravosnažno osuđeno za neko od krivičnih djela iz člana 105. stav (1)
Zakona o srednjem obrazovanju i odgoju, koje je kažnjavano iz oblasti privrednog prestupa,
kojem je izrečena zaštitna mjera zabrane vršenja poslova direktora, nastavnika ili pedagoga
škole ili koje u mandatnom periodu stiče uslove za odlazak u penziju shodno odredbama
Zakona o radu, 
g) u drugim slučajevima utvrđenim zakonom, drugim propisom ili pravilima škole.
(2) Lice može biti imenovano za direktora iste škole čiji je osnivač Skupština Kantona više
puta, ali ne više od dva uzastopna puna mandata. Imenovanje za vrišioca dužnosti direktora
tog ili drugog lica između dva mandata, odnosno razrješenje sa dužnosti direktora škole prije
isteka vremena na koje je imenovan iz razloga propisanog članom 134. stav (1) tačka a)
Zakona o srednjem obrazovanju i odgoju, ne prekida uzastopnost mandata u odnosu na lice
koje se javlja kao kandidat za direktora škole.
Za direktora škole ne može biti imenovano lice koje ne ispunjava opće i posebne uslove
konkursa.
Prilikom prijavljivanja na konkurs kandidat je dužan dostaviti sljedeću dokumentaciju
(original ili ovjerene kopije ne starije od 6 mjeseci) :
a) prijavu na konkurs koja sadrži kraću biografiju,
b) diplomu o stečenoj stručnoj spremi ,
c) uvjerenje o položenom stručnom ispitu za samostalan rad na poslovima nastavnika
ili pedagoga,
d) potvrdu/uvjerenje o posjedovanju najmanje pet godina radnog iskustva na
poslovima nastavnika ili pedagoga škole poslije sticanja odgovarajuće stručne spreme ,
e) program rada i razvoja škole za period na koji se imenuje direktor,
f) uvjerenje o državljanstvu,
g) ovjerenu izjavu kandidata da nije kažnjavan iz oblasti privrednog prestupa i da mu
nije izrečena zaštitna mjera zabrane vršenja poslova nastavnika, pedagoga ili direktora škole,
h) ovjerenu izjavu da nije pravosnažno osuđivan za krivično djelo koje ga po članu
105. stav (1) Zakona o srednjem obrazovanju i odgoju („Sl. novine TK“, br. 10/20-prečišćen
tekst, 11/20 i 8/21) čini nepodobnim za rad sa djecom,
i) ovjerenu izjavu da se na njega ne odnosi član IX (1) Ustava Bosna i Hercegovine,
j) ovjerenu izjavu da nije član izvršnih organa političkih partija,
k) ovjerenu izjavu da nema direktan finansijski ili drugi lični interes u JU Mješovita
srednja saobraćajna škola Tuzla, koji bi mogao dovesti do sukoba interesa sa njegovom dužnošću direktora,
l) ovjerenu izjavu da nije osuđivan za krivično djelo,
m) ovjerenu izjavu da mu u posljednje tri godine prije dana objavljivanja konkursa
nije otkazan ugovor o radu zbog disciplinske odgovornosti ili u istom periodu izrečena
disciplinska mjera otpusta iz državne službe,
n) ovjerenu izjavu da zbog svoje krivice nije razriješen dužnosti direktora neke od
odgojno–obrazovnih ustanova i da u mandatnom periodu ne stiče uslove za odlazak u penziju, shodno odredbama Zakona o radu,
o) ovjerenu izjavu da u JU Mješovita srednja saobraćajna škola Tuzla,  nije obavljao dužnost direktora škole dva uzastopna puna mandata.

U slučaju potrebe, na zahtjev škole, kandidati su dužni dostaviti i drugu dokumentaciju kojom dokazuju ispunjavanje potrebnih uslova za izbor i imenovanje na dužnost direktora škole.
Pod ovjerenom izjavom podrazumjeva se izjava ovjerena od strane nadležnog gradskog ili
općinskog organa uprave, odnosno izjava ovjerena od strane notara.
Kandidat koji bude izabran za direktora škole dužan je prije stupanja na dužnost dostaviti :
- uvjerenje nadležne zdravstvene ustanove da je zdravstveno sposoban za obavljanje
poslova direktora škole ne starije od 3 (tri) mjeseca,
- Izjavu ovjerenu od strane nadležnog organa o odstupanju sa pozicije predsjednika ili
člana Školskog odbora ukoliko je u tom momentu obavljao navedenu dužnost.
Odluku o izboru i imenovanju direktora škole, nakon provedene konkursne procedure, donosi Školski odbor, uz prethodno pribavljeno stručno mišljenje Pedagoškog zavoda Tuzlanskog kantona i prethodnu saglasnost Ministarstva obrazovanja i nauke Tuzlanskog kantona, te vlastite ocjene dostavljenog programa rada i razvoja škole za period na koji se imenuje direktor.
Kandidat neće dobiti saglasnost Ministarstva obrazovanja i nauke Tuzlanskog kantona , ako je konstatovano, da je kandidat svojim postupcima narušio ugled škole, osnivača ili
Ministarstva ili ako je, tokom perioda u kojem je obavljao funkciju direktora škole, kandidat
nije sarađivao sa Ministarstvom i osnivačem.
Kandidat koji nije dobio saglasnost nadležnog Ministarstva ne može biti imenovan za
direktora škole.
Kriteriji po osnovu kojih Pedagoški zavod Tuzlanskog kanton daje stručno mišljenje, odnosno kriteriji po osnovu kojih Ministarstvo obrazovanja i nauke Tuzlanskog kantona daje
prethodnu saglasnost propisani su tačkom IV i V Kriterija o utvrđivanju uslova na osnovu
kojih se vrši izbor i imenovanje kandidata za direktora srednje škole čiji je osnivač Skupština
Tuzlanskog kantona („Sl. novine TK“, br. 11/14, 5/21 i 20/22).
O rezultatima konkursa kandidati će biti obaviješteni u pisanoj formi u roku od 8 dana od dana donošenja odluke o izboru direktora škole.
Odluka Školskog odbora je konačna i protiv iste se ne može izjavljivati žalba, ali se nakon njene konačnosti može pokrenuti sudski (parnični) postupak.

Konkurs ostaje otvoren 15 (petnaest) dana od dana objavljivanja u dnevnom listu
„Večernji list “ Mostar.
Prijave na konkurs, zajedno sa traženom dokumentacijom, kandidat dostavlja
neposredno na protokol škole ili preporučenom poštom na adresu: JU Mješovita srednja
saobraćajna škola Tuzla, Ulica Bosne Srebrene br.6 sa naznakom „Prijava na Konkurs
za izbor i imenovanje direktora JU Mješovita srednja saobraćajna škola Tuzla - ne otvarati“.

Neblagovremene ili nepotpune prijave bit će odbačene i neće se uzeti u razmatranje.

Predsjednik Privremenog Školskog odbora
      Nedžad Siočić, dipl.ing.saob.
